EkBass/fiwiki-20250220-pages-articles huggingface dataset:
Mihai Trăistariu

Mihai Trăistariu (s. 16. joulukuuta 1979 Piatra Neamț, Romania) on romanialainen laulaja ja muusikko. Trăistariu on ottanut viisi kertaa osaa Eurovision laulukilpailujen Romanian esikarsintaan. Vuonna 2006 hän voitti kansallisen karsinnan laulullaan Tornerò, ja edusti näin ollen Romaniaa Eurovision laulukilpailussa 2006. Trăistariu pääsi esiintymään suoraan finaaliin ilman semifinaalia. Tornerò on eurodance-kappale tietyin itämaisin vaikuttein, esityskielenään osaksi englanti ja osaksi italia. Kappaleen nimi on italiaa ja tarkoittaa jotakuinkin "tulen palaamaan". Trăistariun debyyttialbumi Altceva ilmestyi 2005. Vuoden 2006 Euroviisuissa sijoittui neljänneksi. ==Lähteet== ==Katso myös== * Eurovision laulukilpailu 2006 * Romania Eurovision laulukilpailussa Luokka:Romanian euroviisuedustajat Luokka:Romanialaiset laulajat Luokka:Vuoden 2006 euroviisuedustajat Luokka:Vuonna 1979 syntyneet Luokka:Elävät henkilöt
Pilotwings

Pilotwings on Nintendon kehittämä lentosimulaattoripeli Super Nintendo Entertainment Systemille, ja se julkaistiin vuonna 1990. Pelissä voi lentää lentokoneella, rakettirepulla, riippuliitimellä ja helikopterilla, sekä hypätä laskuvarjolla. Peli on F-Zeron ohella tunnettu SNES:n Mode 7 -grafiikoiden käytöstä, mikä mahdollistaa pyörivät ja vaakatason liikkeet sekä monet muut efektit, jotka luovat litteästä kuvasta 3D-grafiikkaa. Koska pelissä ei ole käytössä "oikeaa" 3D-grafiikkaa, rakennukset, kiitotie ja puut yms. ovat "maalattuja" alapuolella olevaan maahan. Pilotwingsille on julkaistu jatko-osa Pilotwings 64 Nintendo 64:lle ja Pilotwings Resort Nintendo 3DS:lle. Pilotwings on uudelleenjulkaistu virtuaalisessa muodossa Nintendo Wii:lle, Wii U:lle ja Nintendo Switch -konsolille. == Aiheesta muualla == * Luokka:Super Nintendo Entertainment System -pelit Luokka:Lentosimulaattorit Luokka:Vuoden 1990 videopelit Luokka:Nintendon julkaisemat videopelit
Girolamo Abos

Girolamo Abos (16. marraskuuta 1715 Valletta − lokakuu 1760 Napoli) oli maltalaissyntyinen säveltäjä. Hän siirtyi nuorena Italiaan opiskelemaan palaamatta enää koskaan synnyinmaahansa. Myöhemmässä elämässään hän matkusteli paljon Euroopassa ja työskenteli jonkin aikaa muun muassa Lontoossa. Abos sävelsi useita oopperoita ja uskonnollisia teoksia. Hänen oppilaisiinsa kuului Giovanni Paisiello. Luokka:Maltalaiset säveltäjät Luokka:Italialaiset säveltäjät Luokka:Vuonna 1715 syntyneet Luokka:Vuonna 1760 kuolleet
Astia

Astia on esine, jolta voidaan syödä ruokaa, jossa valmistetaan sitä tai jota käytetään lähinnä ruoan ja ruokatarpeiden säilyttämiseen. Ruokailuastioita valmistetaan muun muassa fajanssista, posliinista, kivitavarasta, lasista, savesta, puusta, muovista ja pahvista, josta valmistetaan kertakäyttöastioita. Monesti keraamiset astiat on tapana koristella värityksillä ja lasittaa pinnaltaan, jotta ne kestävät paremmin käyttöä. Ruoan valmistuksessa käytettäviä astioita valmistetaan, paitsi keramiikasta, myös muun muassa metalleista, kuten pinnoitetusta alumiinista, ruostumattomasta teräksestä, valuraudasta, pinnoitetusta kuparista sekä emalista, joka on lasin ja metallin seos. Juhlallisempia tarjoiluastioita voidaan valmistaa myös jalometalleista, käytännössä lähinnä hopeasta. Muusta materiaalista valmistettu astia voidaan myös päällystää lehtikullalla.__NOTOC__ == Astioita == === Ruokailu === * Lautanen; syvä ja matala ruokailulautanen, alkuruokalautanen, leipä- eli pullalautanen, tassi eli (kupin) aluslautanen * Kuppi; kahvikuppi, teekuppi, espressokuppi * Muki, haarikka, kuksa * Juomalasi; maitolasi, viinilasi, samppanjalasi, konjakkilasi, olutlasi ja tuoppi, grogilasi, punssilasi, snapsilasi, glögilasi, whiskylasi * Malja; jälkiruokamalja * Kulho; soppakulho eli pilkkumi, liemikulho eli puljonki, murokulho * Munakuppi === Tarjoilu === * Kannu; kannu eli maitokannu eli kaadin, liemikaadin, kahvikannu, teekannu * Keittokulho; liemikulho eli terriini * Kermakko, sokerikko * Vuoka; tarjoiluvuoka * Kulho; hedelmäkulho * Malja; hedelmämalja * Tarjoilulautanen, (tarjoilu)vati; pullavati, hedelmävati * Tarjotin * Boolimalja * Karahvi === Valmistus === * Kattila, kasari * Pata * Vuoka; piirakkavuoka, uunivuoka * Vati; paistosvati * Paistinpannu * Kahvipannu, teepannu * Kulho; taikinakulho * Kirnu * Leikkuulauta, talouslevy === Muu === * Kanisteri * Maljakko * Purnukka; hillopurkki * Rasia; voirasia, juustokupu, salkkari * Ruukku * Saavi * Tuhkakuppi * Tynnyri * Ämpäri == Katso myös == *Muotoilu * Pullo * Ruokailuaterimet haarukka, veitsi, lusikka * Savoy-maljakko * Vaasi, astia erityisesti antiikin keramiikan tutkimuksessa == Lähteet == == Aiheesta muualla == *
Adelaiden sinfoniaorkesteri

Adelaiden sinfoniaorkesteri (, ASO) on Adelaidessa, Australiassa toimiva sinfoniaorkesteri. Se perustettiin vuonna 1936. Vuosina 1949-1975 orkesteri toimi nimellä Etelä-Australian sinfoniaorkesteri. Tällä hetkellä orkesterissa on 74 vakituista jäsentä. Adelaiden sinfoniaorkesteri on esiintynyt muiden muassa Plácido Domingon, Luciano Pavarottin, Split Enzin, Shirley Basseyn, Tony Bennettin, James Morrisonin, Dionne Warwickin, Andrea Bocellin, Lalo Schifrinin ja k.d. Langin kanssa. Orkesterin tämänhetkinen pääkapellimestari on Arvo Volmer ja konserttimestari Terence Tam. == Aiheesta muualla == * Viralliset sivut Luokka:Adelaide Luokka:Australialaiset sinfoniaorkesterit
Tasmanian sinfoniaorkesteri

Tasmanian sinfoniaorkesteri () on Hobartissa, Tasmaniassa toimiva sinfoniaorkesteri. Se perustettiin vuonna 1948. Tasmanian sinfoniaorkesterin tämänhetkinen pääkapellimestari on Sebastian Lang-Lessing. Orkesteri konsertoi säännöllisesti kaikkialla Tasmaniassa. == Aiheesta muualla == * Viralliset sivut Luokka:Australialaiset sinfoniaorkesterit Luokka:Tasmania
Ante Čović

Ante Čović (s. 13. kesäkuuta 1975 Sydney, Australia) on australialainen 193 senttimetriä pitkä jalkapallomaalivahti, joka pelaa Ruotsin Allsvenskanissa IF Elfsborgissa. Aikaisemmin urallaan Čović on pelannut Australiassa Marconi Stallionsissa ja Sydney Olympicissa, Kreikassa PAOK Salonikassa ja AO Kavalassa sekä Kroatiassa Dinamo Zagrebissa. Ruotsiin Covic tuli vuonna 2002 liityttyään Hammarbyn joukkueeseen. Hän edusti joukkuetta vuoteen 2006 saakka, kunnes palasi takaisin kotimaahansa Newcastle United Jetsiin. Kolmen kauden jälkeen hän palasi jälleen takaisin Ruotsiin liityttyään maaliskuussa 2009 IF Elfsborgin joukkueeseen. Maajoukkueurallaan Čović nousi 2006 MM-kisojen karsinnoissa Australian kolmosmaalivahdiksi. Hän teki ensiesiintymisensä maajoukkueessa 22. helmikuuta 2006 Aasian mestaruuskilpailujen karsinnoissa Bahrainia vastaan. Čović oli Australian maajoukkueen kolmosmaalivahti Saksan MM-kisoissa 2006. == Lähteet == Luokka:Australialaiset jalkapallomaalivahdit Luokka:Vuonna 1975 syntyneet Luokka:Elävät henkilöt
Laura Mikkola

Laura Imola Mikkola (s. 3. helmikuuta 1974 Helsinki) on suomalainen pianisti. Hän on opiskellut Sibelius-Akatemiassa, Philadelphiassa ja Indianassa. Mikkola sai Nuoren taiteilijan Suomi-palkinnon vuonna 1995, 21-vuotiaana, jolloin hän oli jo voittanut useita kansainvälisiä pianokilpailuita. Samana vuonna hän piti ensikonserttinsa Tokiossa, ja jatkoi seuraavana vuonna Yhdysvaltojen suuriin konserttisaleihin. Mikkola on asunut vuodesta 1999 Pariisissa.Sovijärvi, Sini: Kuusi kuvaa pianotaiteilija Laura Mikkolan elämästä, Yle Radio 1 10.06.2015. Viitattu 23.3.2016. Hän on toiminut vuodesta 2003 lukien Iitin musiikkijuhlien taiteellisena johtajana.Iitin musiikkijuhlat Mikkola tunnetaan muun muassa Einojuhani Rautavaaran pianoteosten tulkinnoistaan. Hän on levyttänyt Naxokselle kaikki Einojuhani Rautavaaran soolopianoteokset. Rautavaara omisti teoksen Passionale Mikkolalle. ==Palkinnot ja tunnustukset== * Ravel-kilpailu Ranskassa 1988, 1. palkinto * Maj Lind -pianokilpailu Helsingissä 1992, 1. palkinto * Unisa Transet -pianokilpailu Pretoriassa 1994, 1. palkinto * Kuningatar Elisabetin pianokilpailu Brysselissä 1995, 2. palkinto == Levytyksiä == *Solo piano works by Einojuhani Rautavaara (Naxos, 1999) *Einojuhani Rautavaara’s 1st Piano Concerto with the Royal Scottish National Symphony Orchestra (Naxos) *Einojuhani Rautavaara’s concerto n.2 and 3 “Gift of Dreams” with the Netherlands Radio Symphony Orchestra (Naxos, 2003) *Saint-Saens: Africa / Symphony No. 2 / Symphony in F major Tapiola Sinfonietta. BIS-CD-790 *René Gailly, Belgium, (BIS) *Cascavelle, Switzerland: Ravel with M. Philippe Entremont, piano (BIS) *S.Rahmaninov (BIS, 2005) == Lähteet == Luokka:Suomalaiset pianistit Luokka:Vuonna 1974 syntyneet Luokka:Elävät henkilöt
Vello Pähn

thumb|Vello Pähn Vello Pähn (s. 30. toukokuuta 1958 Tallinna) on virolainen kapellimestari. Hän opiskeli Tallinnan konservatoriossa ja Pietarin konservatoriossa. Vuosina 1982-1994 hän johti oopperoita Estonia-teatterissa. Pähn on esiintynyt mm. Savonlinnan oopperajuhlilla. Hän toimi syksystä 2003 kesään 2007 Kuopion kaupunginorkesterin pääkapellimestarina. Luokka:Virolaiset kapellimestarit Luokka:Vuonna 1958 syntyneet Luokka:Elävät henkilöt
Savonlinnan normaalikoulu

Savonlinnan normaalikoulu oli Itä-Suomen yliopistoon kuuluva perusopetuksen luokkien 1–9 harjoittelukoulu. Savonlinnan normaalikoulu sijaitsi Savonlinnan kampuksella Heikinpohjan kaupunginosassa. Koulun toiminta loppui keväällä 2018 Itä-Suomen yliopiston siirrettyä opettajankoulutuslaitoksen Joensuuhun. Sen tilalle perustettiin Talvisalon koulun Heikinpohjan toimipiste entisiin opettajankoulunlaitoksen tiloihin. Koulun painoalueita olivat taito-, taide- ja viestintäkasvatus sekä esiopetus. Koulun tehtävänä oli myös uuden pedagogisen tiedon soveltaminen ja tuottaminen kokeilu-, tutkimus- ja kehittämistoiminnan avulla ja tämän tiedon välittäminen opetusharjoittelijoille. Lisäksi koulun tehtävänä oli kokonaisvaltainen opetuksen ja oppimisen laadun kehittäminen yhteistyössä yliopiston kanssa. ==Koulun historiaa== Savonlinnan seminaari toimi aluksi Puistokadun kansakoulun tiloissa. Niinpä opetusharjoittelukin suoritettiin vuosin 1954–1963 Puistokadun koulun luokissa. Seminaarin siirryttyä Kuninkaankartanonmäelle omiin tiloihin käynnistyivät vuonna 1961 seminaarin kansakoulun rakennustyöt. Koulurakennus valmistui keväällä 1963. Vuoteen 1973 asti koulussa toimi sekä kansakoulu että kaksiluokkainen kansalaiskoulu. *Vuonna 1973 Seminaarin kansakoulu muuttui peruskoulun ala-asteeksi ja sen nimeksi tuli Savonlinnan harjoittelukoulu. Samanaikaisesti kansalaiskoulun luokat siirtyivät kaupungin koululaitokseen. Vielä kerran koulu koki nimenmuutoksen, sillä vanhojen normaalilyseoiden mukaisesti kaikki harjoittelukoulut muutettiin normaalikouluiksi. Näin ollen koulusta tuli 1970-luvun lopulla Savonlinnan normaalikoulu. Koulun laajentuessa 1980-luvun alkupuolella kolmiluokkasarjaiseksi peruskoulun ala-asteeksi vanhat tilat osoittautuivat riittämättömiksi. Seurauksen oli uuden lisäosan rakentaminen ja vanhan koulurakennuksen peruskorjaus. Uusi kokonaisuus vihittiin käyttöön vuoden 1986 keväällä. Vuonna 2008 Savonlinnan normaalikouluun perustettiin kaksi 7. luokkaa näin tehden koulusta 1.–7. luokkien yhteiskoulun. (Vuodesta 2009 1.–8. luokkien ja vuonna 2010 1.–9. luokkien) Kuluneiden vuosien aikana on koulun johtajina ja rehtoreina toimineet Sointu Strandman, Jaakko Salminen, Pirkko Salminen, Kalervo Seppälä, Petri Salo ja viimeisenä Mikko Ripatti. == Lähteet == == Aiheesta muualla == * Kotisivu: http://snor.fi/ * http://kampusnet.joensuu.fi Luokka:Savonlinnan peruskoulut
Muki

Muki on lieriömäinen korvallinen astia, josta nautitaan juomaa, useimmin kuumaa juomaa, kuten teetä tai kahvia. Mukeista juodaan myös kylmiä juomia, mutta ne tarjotaan tavallisemmin juomalasista. Mukeja valmistetaan muun muassa savesta, muovista ja lasista. Oluen nauttimiseen tarkoitettua yleensä lasista mukia kutsutaan kolpakoksi. Mukeja käytetään myös lasten juoma-astioina ennen juomalaseja. Pikkulasten mukit on yleensä valmistettu muovista. Mukin erottaa kupista paksumpi reuna, useimmiten suurempi koko sekä monesti suora seinä. ==Kuvia mukeista== Tiedosto:Wikipedia mug.jpg|Wikipedia-muki Tiedosto:Kermansavi mugs.jpg|Kermansaven mukit Heinä ja Oliivi == Lähteet == Luokka:Astiat
Footbagin MM-kilpailut 2005

Footbagin MM-kilpailut 2005 järjestettiin Helsingissä. Niissä Suomi sai lajissa historiansa ensimmäisen MM-mitalin, kun Felix Zenger voitti pronssia. ==Tulokset== ===Freestyle=== Sij. Kilpailija 1\. Vasek Klouda 2\. Jan Weber 3\. Felix Zenger 4\. Jorden Moir 5\. Peter Irish 6\. Gordon Bevier 7\. Karim Daouk 8\. Jan Struz 9\. Jere Linnanen 10\. Toni Pääkkönen Luokka:Footbag Luokka:Maailmanmestaruuskilpailut
Japanilainen ristikko

Japanilainen ristikko eli siluettiristikko (tunnetaan myös nimillä Hanjie, Picross ja Nonogram) on sanaristikkotyyppi, jossa on tarkoituksena värittää ristikon ruuduista vihjeiden avulla ruutuja. Väritetyistä ruuduista muodostuu kuva. Ristikkotyyppi sai alkunsa 1980-luvun lopussa Tokiossa järjestetyissä kilpailussa, jossa pilvenpiirtäjien seiniin hahmoteltiin kuvia sytytetyillä ja sammutetuilla ikkunavaloilla. Ruuturivien ylä- ja sivumarginaaleissa kerrotaan vihjeenä kunkin rivin peräkkäisten väritettävien ruutujen määrä. Väritettyjen ruuturyhmien väliin on aina jätettävä vähintään yksi tyhjä ruutu. Esimerkiksi vihje ”3 6 2” tarkoittaa, että rivillä on yksi kolmen, yksi kuuden ja yksi kahden värillisen ruudun ruuturyhmä. Japanilaiset ristikot ovat yleensä mustavalkoisia. On myös samalla tavalla ratkaistavia, mutta monella eri värillä täytettäviä ristikoita. Niissä vihjenumeroiden värit kertovat, minkä väriseksi kyseiset ruudut tulee värittää. Eriväristen vihjenumeroiden väliin ei välttämättä tule yhtään tyhjää ruutua. Japanilaisen ristikon ratkaiseminen kannattaa aloittaa etsimällä ruudukosta rivejä, joilta väritetään kaikki ruudut. Jos väritettävien ruutujen määrän kertova numero on suurempi kuin puolet rivin pituudesta, voi päätellä ruudut, jotka varmasti väritetään. Risteäviltä riveiltä kannattaa etsiä rivit, joista väritetään vain yksi ruutu tai yksi ruuturyhmä. Sen avulla selviävät varmasti tyhjiksi jäävät ruudut. Jos yleisimmillä metodeilla ei saa täytettyä enempää ruutuja, on hyvä alkaa miettiä pidemmälti ja verrata eri vaihtoehtoja katsomalla esimerkiksi, mitkä väritetyt ruudut aiheuttaisivat konfliktin risteävän rivin kanssa, ja sulkea sitä kautta vaihtoehtoja pois. Ristikkoa ratkoessa ei ikinä tulisi arvailla tai todennäköisyyksien mukaan lähteä täyttämään ruutuja. Jo yksikin väärin väritetty ruutu voi muuttaa ristikon lopputuloksen täysin, ja vikaa voi olla mahdoton jälkeenpäin löytää ja korjata. Luokka:Japanilaiset pelit Luokka:Logiikkapelit
Reggio nell’Emilia

Reggio nell’Emilia on kaupunki Pohjois-Italiassa, Emilia-Romagnan alueella. Siellä asuu runsaat 170 000 asukasta (2015), ja se on Reggio Emilian maakunnan keskuspaikka. Kaupunkia kutsutaan myös nimellä Reggio Emilia. Kaupunkilaiset itse kutsuvat kaupunkia yksinkertaisesti Reggioksi. Joissakin muinaisissa kartoissa kaupunki esiintyy myös nimellä Reggio di Lombardia. Vanhakaupunki on muodoltaan kuusikulmainen, mikä johtuu muinaisista muureista. Päärakennukset ovat peräisin 1500–1700-luvuilta. Yhteisön maaperä on täysin tasainen. Crostolojoki kulkee alueen halki. Kaupunki tunnetaan myös reggiolaisen pedagogiikan syntykaupunkina. == Reggio Emilia -pedagogiikka == Reggio Emilia -pedagogiikan filosofia pohjautuu yhteisön arvoihin, joita ovat lasten ja aikuisten oikeus olla oman elämänsä tärkeitä toimijoita, moninaisuuden kunnioitus, demokratia ja osallisuus, oppiminen, leikki, ilo ja tunteet. Reggiolaista pedagogiikkaa kutsutaankin usein sadan kielen pedagogiikaksi. Reggio Emilia -pedagogiikan tärkein työväline on pedagoginen dokumentointi ja tutkiminen. Lapsilähtöiset projekti- ja pienryhmätoiminnat ovat yleisiä tapoja toteuttaa reggiolaista pedagogiikkaa. Sen avulla päiväkotien ja koulujen lasten toiminta tehdään kaikille näkyväksi ja kaikkien reflektion ja suunnittelun pohjaksi. Lisäksi lapset voivat syventää kiinnostuksensa kohteita ja seurata oman kasvamisensa polkuja. Päivähoidon ja koulun työntekijät taas voivat dokumentoimisen ja tutkimisen avulla reflektoida omaa työskentelyään sekä luoda uutta. Vanhemmat ovat mukana lastensa kasvamisessa. Ympäröivä yhteiskunta ja kaikki vierailijat pääsevät lähemmäksi tämän päivän lapsuutta ja sen avulla he voivat reflektoida omaa työtään ja toimintaansa. == Lähteet == ==Aiheesta muualla== *http://zerosei.comune.re.it/ *http://www.reggioemilia.ws Luokka:Emilia-Romagnan kaupungit Luokka:Reggio Emilian maakunnan kunnat
Juomalasi

Juomalasi eli lyhyesti lasi on lasimassasta valmistettu lieriömäinen tai jalallinen astia, josta juodaan. Juomalasit ovat useimmiten ohutreunaisia ja läpinäkyviä, ja yleisin koko on noin 15–25 senttilitraa. Lasista juodaan useimmiten kylmiä juomia, kuten vettä, maitoa tai mehua sekä alkoholijuomia. Erityyppisiä alkoholijuomia varten on erilaisia laseja, kuten 30–50 senttilitran olutlasi, viinilasi, shottilasi ja samppanjalasi. Juomalasi täytyy jäähdyttää hitaasti, jottei lämpötila laskisi massassa epätasaisesti. Jos kylmään lasiin kaataa kuumaa juomaa, epätasaisesti tapahtuvasta lämpenemisestä johtuvat massan jännitykset voivat purkautua ja lasi särkyä. Tästä syystä tavalliseen lasiin ei saisi kaataa kuumaa juomaa vaan tulisi käyttää mieluummin mukia tai kuppia. ==Lähteet== *
Samuel Salmi

Samuel Salmi (s. 19. maaliskuuta 1951 Muonio) on suomalainen pappi ja piispa emeritus. Salmi toimi Oulun hiippakunnan piispana vuoden 2001 alusta, kunnes jäi eläkkeelle 1.11.2018. Ennen piispaksi valintaa hän on toiminut useissa eri papin viroissa, viimeisimpänä Turun Katariinanseurakunnan kirkkoherrana 1993–2000. Hän toimi vuonna 2000 myös Turun tuomiorovastikunnan lääninrovastina. Salmi oli ensimmäinen piispa, jota ei nimittänyt tasavallan presidentti vaan kirkko uuden, 1. maaliskuuta 2000 voimaan tulleen perustuslain puitteissa. == Elämäkertaa == Samuel Salmi kirjoitti ylioppilaaksi Pellon yhteiskoulusta 1970, jonka jälkeen hän opiskeli Helsingin yliopistossa teologiaa. Hän valmistui teologian maisteriksi vuonna 1974. Salmi vihittiin papiksi Oulun hiippakuntaan samana vuonna. Teologian lisensiaatin tutkinnon hän suoritti Helsingin yliopistossa 1983, minkä jälkeen hän jatkoi opintojaan teologian tohtoriksi vuonna 1990. Systemaattisen teologian väitöskirja ”Yksi Herra, yksi usko, yksi kaste” käsitteli ekumeenisen Faith and Order -liikkeen kasteteologiaa. Salmi on suorittanut sekä ylemmän että alemman pastroaalitutkinnon. Salmi teki pitkän uran seurakuntatyössä ja kirkon hallinnossa niin Oulun kuin Turun hiippakunnissa. Hän toimi uransa alkuvaiheessa muun muassa Oulun tuomiokirkkoseurakunnan pappina ja Ylitornion kristillisen kansanopiston vs.rehtorina. Turun arkkihiippakunnassa hän toimi arkkihiippakunnan hallinnossa pääsihteerinä ja ennen Oulun piispaksi valitsemista Turun Katariinanseurakunnan kirkkoherrana seitsemän vuotta. Kirkollisten virkojen lisäksi hänellä oli luottamustoimia, joista yksi oli Oulun diakonissalaitoksen säätiön valtuuskunnan puheenjohtajuus. Oulun hiippakunnan piispana Salmi toimi 2001-2018. Toisin kuin edeltäjänsä Salmi suhtautui myönteisesti naispappeuteen. Oulun hiippakunnan piispan vihkimät ensimmäiset naispapit vihittiin hänen ensimmäisessä pappisvihkimyksessään. Hänen toimikaudellaan naispappeihin kuitenkin suhtauduttiin paikoin edelleen kielteisesti. Naispappien aseman edistämisen lisäksi hän näki tärkeänä saamelaisten ja kirkon välisen sovinnon aikaansaamisen. Salmi pyrki vahvistamaan kirkon suhteita vanhoillislestadiolaiseen herätysliikkeeseen. Hän toimi muun muassa ensimmäisenä liikkeeseen kuulumattomana liturgina Suviseuroissa vuonna 2013 järjestetyssä viikkomessussa. Suhtautuminen häneen siinä roolissa oli kuitenkin torjuvaa, eikä hänen synninpäästöä pidetty pätevänä, koska hän ei ollut liikkeen näkökulmasta "uskovainen" == Perhe == Samuel Salmen puoliso on ekonomi Hannele Salmi (s. Zeitlinger). Heillä on kaksi lasta: Oulun kaupungin viestintäjohtaja, pappi Mikko (s. 1975) ja teologian maisteri Johanna (s. 1982). == Teoksia == * 'Yksi Herra, yksi usko, yksi kaste' : partisipaatioajatuksen tulkinnat Faith and Order -liikkeen kastedialogeissa Lundista 1955 Budapestiin 1989 1990 * Meille annettu maa. Pohjoisen kirkon ympäristökirja (2007) * Kuule pohjoista puhetta. Lapin pojan kasvutarina piispaksi (Edita 2008) ==Lähteet== == Aiheesta muualla == Luokka:Oulun evankelis-luterilaisen hiippakunnan piispat Luokka:Vuonna 1951 syntyneet Luokka:Elävät henkilöt
Neeme Järvi

Neeme Järvi (s. 7. kesäkuuta 1937 Tallinna) on virolainen kapellimestari. Järvi opiskeli Tallinnassa ja myöhemmin Leningradissa Jevgeni Mravinskin ja Nikolai Rabinovitšin johdolla. Vuonna 1980 hän muutti Yhdysvaltoihin. Vuosina 1982–2004 hän toimi Göteborgin sinfoniaorkesterin pääkapellimestarina. Sitä ennen hän oli johtanut muun muassa Viron kansallista sinfoniaorkesteria. Vuosina 1990–2005 hän johti Detroitin sinfoniaorkesteria, ja nykyään hän toimii New Jerseyn sinfoniaorkesterin ja Haagin Residentie-orkesterin musiikillisena johtajana. Järven diskografia koostuu yli 417 levytyksestä. Hänet tunnetaan parhaiten romanttisten ja 1900-luvun teosten tulkinnoistaan. Myös Järven pojat, Paavo ja Kristjan ovat kapellimestareita. ==Lähteet== *WSOY Facta - Järvi, Neeme ==Aiheesta muualla== *Kotisivut Luokka:Virolaiset kapellimestarit Luokka:Vuonna 1937 syntyneet Luokka:Elävät henkilöt
Gulbenkian-orkesteri

Gulbenkian-orkesteri () on Lissabonissa, Portugalissa toimiva sinfoniaorkesteri. Sen perusti Calouste Gulbenkianin säätiö vuonna 1962. == Pääkapellimestarit == * Claudio Scimone (1979-1986) * Muhai Tang (1988-2001) * Lawrence Foster (vuodesta 2002) == Aiheesta muualla == * Viralliset sivut Luokka:Lissabon Luokka:Portugalilaiset sinfoniaorkesterit
Petteri Jussila

Tero Petteri JussilaKuolinilmoitus, Aamulehti 1.8.2004 (26. tammikuuta 1970 - 27\. heinäkuuta 2004 Ylöjärvi) oli suomalainen liikemies. Hän tuli tunnetuksi suoramarkkinointivalmentajana ja ternimaitoyrittäjänä. ==Ura== Jussila tuli kansallisesti tunnetuksi työskentelemällä ternimaitokapseleiden verkostomarkkinoinnissa. Hän oli naimisissa entisen poliisin Jutta Jussilan (nyk. Larm) kanssa, joka oli tullut tunnetuksi Miss Galaxyna ja varsinkin Suuri seikkailu -tositelevisiosarjan kilpailijana. Pariskunta esiintyi säännöllisesti keltaisen lehdistön sivuilla ja oli tunnettu näyttävästä elämäntyylistään. Petteri Jussila harrasti kehonrakennusta. Jussila tuomittiin 25-vuotiaana törkeästä veropetoksesta ja kirjanpitorikoksesta ehdolliseen vankeuteen. Petteri Jussilan entinen puoliso oli Sari Peltonen.Me Naiset: Jutta Gustafsberg rakastui varattuun mieheen – puoliso luki suhteesta lehdestä Ilta-Sanomat 9.7.2015 Jussila aloitti GNLD:n jälleenmyyjänä, toimi muun muassa Matti Nykäsen managerinaMatti Nykänen julkisti oman tuotesarjansa: "Matti Nykänen aloitti tuotesarjansa markkinoinnin yhdessä managerinsa Petteri Jussilan kanssa." ja työskenteli keskeisessä osassa ternimaitovalmisteiden verkostomarkkinoinnissa. Tuotteen myynninedistäjinä olivat urheilijat kuten Mika Myllylä. Jussila oli myös mukana yrityksessä kehittää ternimaitokapseleiden myyntiä PietarissaDokumentti Kansalainen Jussila, mutta yritys ei menestynyt. Petteri Jussila esiintyi 17. toukokuuta 2004 Yle TV1:n Päivärinta-ohjelmassa "Ternimaitovalmisteet testissä" puolustamassa tuotteitaan. Susanne Päivärinta uteli Jussilalta selvitystä tämän veroveloista ja ternimaitokapseleita markkinoivan yrityksensä omistusjärjestelyistä, miksi Jussilalla ei ollut verotettavaa tuloa ja miksi Petteri Jussila ilmoitti asuvansa ulkomailla. Jussila ei vastannut kysymyksiin ja jätti 31. toukokuuta rikosilmoituksen ohjelmasta. Jussila puolisoineen katsoi Päivärinnan syyllistyneen kunnianloukkaukseen.Iltalehti, 2.6.2004. Petteri Jussilan hukkumisen jälkeen Jutta Jussila kuitenkin peruutti tekemänsä rikosilmoituksen. Jussilan oli tarkoitus osallistua julkisuuden henkilöiden tositelevisiosarjaan V.I.P. Seikkailu MTV3:lla Turun Sanomat 18.6.2004: "V.I.P. Seikkailussa ovat mukana stylisti-vaatesuunnittelija Teuvo Loman, tv- juontaja Jaajo Linnonmaa, valmentaja-liikemies Petteri Jussila,.. ". Jussila hukkui kotinsa edustalla Näsijärvellä yrittäessään pelastaa veden varaan joutunutta poikaansa 27. heinäkuuta 2004. Petteri Jussila siunattiin hautaan Kalevan kirkossa Tampereella. Yle TV2 esitti ensimmäisen kerran 7. marraskuuta 2006 Petteri Jussilasta kertovan dokumentin Kansalainen Jussila. ==Lähteet== ==Aiheesta muualla== *Ylen Elävä arkisto: Petteri Jussila – puhetta ternimaidosta *K.P. Ourama: Petteri Jussila in memoriam 1970–2004 (27.7.), Body 13.8.2004, arkistoitu. *archive.org - petterijussila.com, arkistoitu. * Saku Pollarin ohjaama dokumentti Kansalainen Jussila vuodelta 2006 (Youtube) Luokka:Suomalaiset liikemiehet Luokka:Vuonna 1970 syntyneet Luokka:Vuonna 2004 kuolleet
Slovakian filharmoninen orkesteri

Slovakian filharmoninen orkesteri (slovakiksi Slovenská filharmónia) on Bratislavassa, Slovakiassa toimiva sinfoniaorkesteri. Slovakian filharmoninen orkesteri perustettiin vuonna 1949. Se esiintyy säännöllisesti eurooppalaisilla musiikkifestivaaleilla ja on tehnyt kansainvälisiä esiintymisiä esimerkiksi Kyproksella, Turkissa, Japanissa ja Yhdysvalloissa. Orkesteri on levyttänyt muun muassa Naxokselle. == Pääkapellimestarit == * Václav Talich (1949-1952) * Ľudovít Rajter (1949-1952) * Tibor Frešo (1952-1953) * Ľudovít Rajter (1953-1961) * Ladislav Slovák (1961-1981) * Libor Pešek (1981-1982) * Vladimír Verbickij (1982-1984) * Bytrík Režucha (1984-1989) * Aldo Ceccato (1990-1991) * Ondrej Lenárd (1991-2001) * Jiří Bělohlávek (2003-2004) * Vladimír Válek (2004-2007) * Peter Feranec (2007-2009) * Emmanuel Villaume (2009-) == Aiheesta muualla == * Viralliset sivut , Luokka:Slovakian musiikki Luokka:Sinfoniaorkesterit
Voisarvi

Voisarvi eli kroissantti (ransk. croissant, laus. [kruaˈsã]) on yleensä puolikuun muotoinen lehtevä leivonnainen. Voisarvet ovat hyvin rasvaisia, koska voisarvitaikinan sisään kaulitaan useampia kerroksia voita. Valmis voisarvitaikina kaulitaan ympyräksi, joka jaetaan sektoreiksi. Sektorit leikataan tämän jälkeen irti ja kierretään löysälle rullalle reunasta keskustaa kohti. Näin syntyy voisarvelle ominainen kuunsirpin muoto, josta leivonnainen on saanut ranskalaisen nimensä. Voisarvia syödään sellaisenaan, voin tai marmeladin kera taikka täytettyinä esimerkiksi juustolla, salaatilla tai katkaravuilla. Ranskalainen aamiainen sisältää usein voisarven ja kupin kahvia. ==Alkuperä== Voisarven edeltäjänä pidetään itävaltalaista Kipferlia, joka oli tunnettu jo 1200-luvulta. Ranskalaiset pitivät voisarvea vielä 1800-luvulla ulkomaisena erikoisuutena, jota myytiin lähinnä Pariisin kalliimmissa wieniläisissä leipomoissa.https://www.bakersmaison.com.au/about- us/blog/the-history-of-the-croissant https://www.smithsonianmag.com/travel/croissant-really-french-180955130/ Voisarven reseptin kerrotaan tulleen Ranskaan Marie-Antoinetten leipurin mukana. Voisarvi on mainittu ensimmäisen kerran kirjallisissa lähteissä kuitenkin vasta puoli vuosisataa myöhemmin eli 1850-luvulla. Erään tarinan mukaan voisarvi on puolikuun muotoinen sen vuoksi, että sillä juhlistettiin voittoa muslimien piirityksen jälkeen joko Puolassa, Budapestissa tai Wienissä. ==Lähteet== == Aiheesta muualla == Luokka:Suolaiset leivonnaiset
Sähköpostilista

Sähköpostilista on erityinen tapa käyttää sähköpostia viestien jakeluun monille Internetin käyttäjille. Lista toteutetaan yleensä postituslistapalvelimella, jolla olevaan postituslistan osoitteeseen lähetetty viesti välitetään edelleen listalla olevien osoitteisiin. Postituslistapalvelimia on saatavilla runsaasti, ja postituslistapalvelimen voi myös hankkia palveluna. Sähköpostilistoja on pääasiassa kahta tyyppiä: tiedotuslistat, joilla vain yksi käyttäjä lähettää listalle liittyneille tiedotuksia, tai keskustelutyyppisiä listoja, joilla voidaan käydä keskustelua osallistujien kesken. Osa listoista on avoimia kaikille aiheesta kiinnostuneille. Listoilla voi olla keskustelua, jolloin jokainen listalla olija voi lähettää viestin jaettavaksi kaikille muille. Lista voi olla moderoitu siten, että vain valikoidut viestit lähetetään eteenpäin koko ryhmälle, tai vain tietyt henkilöt saavat lähettää koko ryhmälle. Postituslistalla voidaan tarkoittaa myös kirjepostissa, lehtikustantamisessa, tiedottamisessa ja suoramarkkinoinnissa käytettyä termiä. Sähköpostilistojen hallintaan on useita ohjelmia, kuten jo 1980-luvulta peräisin oleva Listserv ja uudemmat Majordomo ja GNU Mailman. == Katso myös == * Linux Kernel -postituslista * Keskustelupalsta * Uutisryhmät * Uutiskirje == Lähteet == Luokka:Sähköposti
Slovenian filharmonikot

Slovenian filharmonikot (sloveeniksi Slovenska filharmonija) on Sloveniassa toimiva sinfoniaorkesteri. Se on toiminut nykyisessä muodossaan vuodesta 1947 lähtien, mutta sen varhaisin edeltäjä, Academia philharmonicorum perustettiin jo 1701. Ensimmäisen konserttinsa orkesteri piti Salvador Bacarissen johtamana 13. tammikuuta 1948. Slovenian filharmonikkojen nykyinen pääkapellimestari on George Pehlivanian ja konserttimestari Miran Kolbl. == Aiheesta muualla == * Viralliset sivut , Luokka:Slovenian musiikki Luokka:Sinfoniaorkesterit
Varavoima

Varavoima on tavallisesti reservissä olevaa energiantuotantokapasiteettia, jota otetaan käyttöön, kun perusvoima ei riitä täyttämään kysyntää. Varavoimaa voidaan tarvita esimerkiksi silloin, kun suuri tuotantoyksikkö kuten ydinvoimala joutuu huoltoon tai kulutukseen tulee suuri piikki, vaikkapa tavanomaista kylmemmän sään vuoksi. Mikäli varavoimakaan ei riitä, ryhdytään säännöstelyyn. ==Sähkön varavoima== thumb|300px|Fingridin kahdella kaasuturbiinilla varustettu 300 MW:n varavoimalaitos Forssassa. Tavallisimmat sähköntuotannon varavoiman muodot ovat kaasuturbiini-voima ja hiilivoima, josta Suomessa on esimerkkinä Meri-Porin voimalaitos. Vesivoimaa käytetään säätövoimana ja ydinvoima taas on tyypillistä perusvoimaa. Varavoimalla korvataan pois käytöstä olevaa perusvoimaa tai täydennetään sitä, koska säätövoimaa tarvitaan myös huippukulutuksen aikana. Varavoimalta vaaditaan riittävän runsas ja verrattain nopea saatavuus. Pois lukien vesivoima varavoima on tavallisesti energiantuotantomuoto, jota on halpa rakentaa mutta kallis käyttää, koska sitä ei tarvita jatkuvasti. Tyypillinen esimerkki tästä on kaasuturbiinivoimalaitos ilman kombi-kytkentää. Laajat sähkömarkkinat, joissa on eri alueilla erilainen tuotantorakenne, tuovat joustavuutta alueellisiin energiavajeisiin, koska tällöin sähköä voidaan tuoda toisaalta. Ongelmia muodostuu kuitenkin silloin, jos sähköntarve kaikilla sähkömarkkinaan osallistuvilla alueilla lisääntyy samanaikaisesti. Tällöin sähkönhintaa määrittää se, miten nopeasti varavoimaa voidaan ottaa käyttöön perusvoiman jatkeeksi. == Nordpool == Pohjoismaissa pohjoismaisilla sähkömarkkinoilla Nordpoolissa sähkönhinta riippuu paljolti Norjan vuotuisista sademääristä. Mikäli Norjassa sataa vähän, ovat vesivoimaloiden vesivarastot vähissä eikä sähköenergian nettokäyttäjämailla, kuten Tanskalla, Ruotsilla ja Suomella ole Norjan tuontia varavoimamahdollisuutenaan sähkömarkkinan kautta. ==Kaukolämmön varavoima== Kaukolämpöverkkoihin on tavallisesti sähköä ja kaukolämpöä tuottavan nk. pääkuormalaitoksen lisäksi kytketty useita pelkästään lämpöä tuottavia lämpökeskuksia, jotka ovat tarpeen mukaan otettavissa nopeasti käyttöön. Näitä huippu/varalämpökeskuksia ovat usein vanhat öljylämpökeskukset. Maakaasulämpökeskuksia rakennetaan varavoimaksi siellä missä maakaasua on saatavilla, sillä maakaasulämpökeskus on verrattain halpa rakentaa. Myös biolämpökeskuksia saatetaan rakentaa varavoimaksi. Myös lämpöakkuja voidaan käyttää kaukolämmön säädössä. Yleensä kaukolämmöstä ei ole pulaa ja ylimäärän kaukolämpöä tuottavien voimalaitosten hukkalämpö ohjataan vesistöihin. Luokka:Energia
Tony Levin

Anthony Frederick "Tony" Levin (s. 6. kesäkuuta 1946 Boston) on yhdysvaltalainen basisti. Levin alkoi soittaa kontrabassoa noin kymmenvuotiaana. High school -aikoinaan hän soitti tuubaa ja pääasiassa klassista musiikkia. Hän muutti 1970-luvulla New York Cityyn ja alkoi soittaa bassoa sessiomuusikkona. Vuosikymmenen lopussa hän liittyi Peter Gabrielin yhtyeeseen, minkä ansiosta hän alkoi esiintyä myös konserteissa. Samaan aikaan hän opetteli soittamaan Chapman Stickiä. Vuonna 1980 Levinistä tuli King Crimson -yhtyeen jäsen. Levinin ja King Crimsonin tiet erosivat 1990-luvun lopussa, jonka jälkeen Levin soitti muun muassa Liquid Tension Experiment -yhtyeessä, kunnes liittyi jälleen King Crimsoniin vuonna 2004. ==Soolojulkaisut== * World Diary (1993) * Waters of Eden (2000) * Pieces of the Sun (2001) * Double Espresso (2002) * Resonator (2006) * Stick Man (2007) ==Aiheesta muualla== * Tony Levinin viralliset kotisivut Luokka:Yhdysvaltalaiset rockmuusikot Luokka:Yhdysvaltalaiset basistit Luokka:Vuonna 1946 syntyneet Luokka:Elävät henkilöt
Tatjana Komarova

Tatjana Komarova (s. 11. syyskuuta 1968, Brest, Valko-Venäjän SNT, Neuvostoliitto) on valkovenäläinen säveltäjä. Myös hänen molemmat vanhempansa ovat muusikkoja. Komarova opiskeli vuodesta 1987 lähtien Moskovan Tšaikovski- konservatoriossa. Hän on säveltänyt muun muassa sonaatin pianolle (1990) ja Triptychonin sellolle ja pianolle (1993). Luokka:Valkovenäläiset säveltäjät Luokka:Vuonna 1968 syntyneet Luokka:Elävät henkilöt
Sam Vaherlehto

Sam Vaherlehto on suomalainen balettitanssija ja koreografi. Hän opettaa street-tanssia StepUp Show Schoolissa. Vuonna 2010 hän voitti Suomen ensimmäisen Dance -kilpailun ja ansaitsi tittelin "Suomen suosituin tanssija". Hän on syntynyt Thaimaassa, mistä hänet on adoptoitu Suomeen. Sam Vaherlehto on baletin lisäksi erikoistunut street-lajeihin ja ollut osallisena SCrew- muodostelmassa, joka on voittanut SM-kultaa kolmesti. Vuoden 2006 Sam Vaherlehto toimi SCrewin koreografina. Vuonna 2005 Sam Vaherlehto voitti myös kultaa miesten hip hop -soolossa ja hip hop -duossa yhdessä Haza Hajipoorin kanssa. Vaherlehdon soolo päätyi Itävallan Grazissa pidetyissä streettanssien EM-kilpailuissa 12. sijalle ja duo saavutti 7. sijan. Sam Vaherlehto oli myös disco-tanssin miesten soolo freestylessa maailmanmestaruuskisoissa Oslossa 6. sijalla. Vaherlehto valmistui ammattibalettitanssijaksi keväällä vuonna 2007. == Lähteet == == Aiheesta muualla == * Sam Vaherlehdon viralliset kotisivut Luokka:Suomalaiset balettitanssijat Luokka:Suomalaiset koreografit Luokka:Syntymävuosi puuttuu Luokka:Elävät henkilöt
HARP

HARP () oli Yhdysvaltain ja Kanadan yhteinen projekti, jonka tarkoitus oli tutkia mahdollisuuksia ampua tykillä satelliitteja avaruuteen. HARP käytti suurinta tykkiä, mikä on koskaan laukaistu. Suurempiakin tykkejä on ollut, muun muassa natsi-Saksassa Lontoon pommituksia varten rakennettu V3-tykki ja projekti Babylon Irakissa, suurin koskaan valmisteltu tykki. Kumpikaan näistä ei kuitenkaan ehtinyt laukaisukuntoon. HARP:in tykin kaliiperi oli 406 mm, ja pituus oli aluksi 20 m, mutta sitä kasvatettiin sittemmin 40 metriin. Parhaimmillaan tykki ampui 180 kilon ammuksen 180 kilometrin korkeuteen. Laukaisuhetkellä ammus lensi 3 600 metrin sekuntivauhdilla, mutta sillä ei vielä ylletty kiertoradalle. Projekti lakkautettiin ennen kuin se pääsi tavoitteisiinsa. Projektin johtohahmo Gerald Bull siirtyi sittemmin Saddam Husseinin palvelukseen Irakiin, jossa hän alkoi suunnitella paljon suurempaa tykkiä, projekti Babylonia. Projektin tarkoitus oli aluksi ilmeisesti pystyä ampumaan Israeliin, sitten minne tahansa maapallolle. == Lähteet == Luokka:Tykit Luokka:Avaruustekniikka
Rod Morgenstein

Rod Morgenstein (s. 19. huhtikuuta 1953 New York) on yhdysvaltalainen rumpali. Morgenstein soitti 1980-luvulla yhtyeissä Winger ja Dixie Dregs. Myöhemmin hän on soittanut muun muassa Fionassa, Platypusissa ja Jelly Jamissa. Nykyisin hän on lyömäsoittimien soittamisen professori Berklee College of Musicissa Bostonissa. Luokka:Yhdysvaltalaiset rumpalit Luokka:Vuonna 1953 syntyneet Luokka:Elävät henkilöt
Kähkönen

Kähkönen on suomalainen sukunimi. Digi- ja väestötietoviraston tietojen mukaan nimi on nykyisenä nimenä 3 306 henkilöllä ja entisenä 1 333:lla. Tunnettuja Kähkösiä: * Aulis Kähkönen (1930–2016), liikkeenharjoittaja ja uimari * Esko Kähkönen (1927–2020), urheilutoimittaja, mäkihyppyvalmentaja * Heikki Kähkönen (1891–1962), painija * Jonne Kähkönen (s. 1973), ampumahiihtovalmentaja * Juho Kähkönen (1873–1918), Tikkurilan punakaartin päällikkö * Jyrki Kähkönen (s. 1967), aitajuoksija * Kaapo Kähkönen (s. 1996), jääkiekkomaalivahti * Lauri Kähkönen (1947–2016), opettaja, rehtori, SDP:n kansanedustaja, kaupunkineuvos * Marko Kähkönen (s. 1971), pesäpalloilija * Matti Kähkönen (s. 1956), diplomi-insinööri, yritysjohtaja, vuorineuvos * Outi Kähkönen (o.s. Aho), laulaja ja musiikkipedagogi * Pekka Kähkönen (1956–2015), oopperalaulaja * Pentti Kähkönen (s. 1932), kirjailija, suomentaja * Petrus Kähkönen (s. 1987), näyttelijä ja laulaja * Pyry Kähkönen (s. 1995), näyttelijä * Satu Kähkönen (myöh. Lipiäinen, s. 1996), ultrajuoksija, tekniikan tutkija * Severi Kähkönen (s. 2000), jalkapalloilija * Sirpa Kähkönen (s. 1964), kirjailija ja suomentaja * Timo Kähkönen (s. 1970), sarjakuvapiirtäjä * Toni Kähkönen (s. 1986), jääkiekkoilija * Urho Kähkönen (s. 1967), kuvataiteilija * Ville Kähkönen (s. 1984), yhdistetyn kilpailija == Lähteet == == Aiheesta muualla == * Kähkösten sukuseuran verkkosivusto * Kauko Kuusela: Kähkönen - Keckman
Carlos Damas

Carlos Damas (s. 8. huhtikuuta 1973, Coimbra) on portugalilainen viulisti. Hän siirtyi 6-vuotiaana synnyinkaupungistaan Coimbrasta Lissaboniin. Damas esiintyi ensimmäistä kertaa solistina orkesterin kanssa 15-vuotiaana. Vuonna 1990 hän muutti Pariisiin. Vuonna 1995 levy-yhtiö Numérica julkaisi hänen ensimmäisen levytyksensä. Hän on tähän mennessä levyttänyt muun muassa Ludwig van Beethovenin, Felix Mendelssohn-Bartholdyn ja Sergei Prokofjevin sonaatteja. == Aiheesta muualla == * Viralliset sivut , Luokka:Portugalilaiset viulistit Luokka:Vuonna 1973 syntyneet Luokka:Elävät henkilöt
Wienin metro

Wienin metro (U-Bahn Wien) on Itävallan pääkaupungin Wienin metro. Se koostuu viidestä enimmäkseen maan päällä kulkevasta metrolinjasta, jotka on numeroitu U1–U6. Linjaa U5 rakennetaan parhaillaan yhdessä linjan U2 laajennuksen yhteydessä. Metrolla pääsee helposti paikasta toiseen koko Wienin alueella, ja se on yhteydessä muun julkisen liikenteen lisäksi S-Bahn-järjestelmän kanssa. Vuonna 2028 U2 kulkisi Seestadtista matzleinsdorfer platzille, sekä U5 Karlsplatzilta frankhplatzille (vuonna 2026). Toisessa vaiheessa U2:sta laajennetaan wienerbergiin ja U5:sta Hernalsin S-Bahn asemalle (vuonna 2032), Linjat kohtaavat Rathausin asemalla. ==Linjat== Linja Reitti Pituus Asemat U1 Oberlaa–Leopoldau 21,0 km 24 U2 Karlsplatz–Seestadt 16,7 km 20 U3 Ottakring–Simmering 13,4 km 21 U4 Hütteldorf–Heiligenstadt 16,4 km 20 U5 Karlsplatz-Hernals ? km 9 U6 Siebenhirten–Floridsdorf 17,3 km 24 == Aiheesta muualla == * Die Wiener U-Bahn/The Vienna Metro System (yksityinen sivusto) * Wienin liikennelaitoksen viralliset sivut Luokka:Euroopan metroliikenne Luokka:Wienin liikenne
Mirumaru

Mirumaru oli suomalainen lauluyhtye. Yhtyeeseen kuuluivat: *Titta Kokkonen (Jokinen) *Paula Nurminen (Karppanen) *Päivi Paunu ==Diskografia== * Mirumaru (1977) * Sun vain oon (1978) ==Lähteet== * http://www.hypermedia.fi/VYS/lauluyhtyeet.html ==Aiheesta muualla== * Mirumaru
Bubbi Morthens

Bubbi Morthens, oikealta nimeltään Ásbjörn Kristinsson Morthens (s. 6. kesäkuuta 1956 Reykjavík, Islanti) on laulaja, joka on ollut tunnettu islantilaisessa musiikkielämässä 1980-luvulta lähtien. Hän on uransa aikana myynyt Islannissa enemmän levyjä kuin kukaan muusikko, sen koommin islantilainen kuin ulkomaalainenkaan. Bubbi on ensi sijassa trubaduuri, joka kiertää maata yksin kitaransa kanssa. Hän on myös ollut jäsenenä eri bändeissä, joista tunnetuimmat ovat Utangarðsmenn ja Egó. ==Julkaistut levyt== * Ísbjarnarblús, 1980 * Plágan, 1981 * Fingraför, 1983 * Línudans, 1983 * Ný spor, 1984 * Kona, 1985 * Blús fyrir Rikka, 1986 * Frelsi til sölu, 1987 * Dögun, 1988 * Bubbi 56, 1988 * Moon in the Gutter, 1988 * Serbian Flower, 1988 * Hver er næstur, 1989 * Nóttin langa, 1989 * Sögur af landi, 1990 * Ég er, 1991 * Von, 1992 * Lífið er ljúft, 1993 * 3 heimar, 1994 * Í skugga Morthens, 1995 * Allar áttir, 1996 * Hvíta hliðin á svörtu, 1996 * Trúir þú á engla, 1997 * Arfur, 1998 * Sögur 1980-1990, 1999 * Mér líkar það, 1999 * Bellman, 2000 * Sögur II 1990-2000, 2000 * Nýbúinn, 2001 * Sól að morgni, 2002 * 1000 kossa nótt, 2003 * Tvíburinn, 2004 * Ást, 2005 * Í 6 skrefa fjarlægð frá paradís, 2005 * Lögin mín, 2006 * Bláir, 2006 * Fjórir naglar, 2008 * Ég trúi á þig, 2011 * Þorpið, 2012 * Stormurinn, 2013 * Æsku minnar jól, 2013 * 18 Konur, 2015 * Tungumál, 2017 * Regnbogans stræti, 2019 * Sjálfsmynd, 2021 * Ljós og skuggar, 2023 * Dansaðu, 2024 == Suomennetut teokset == * Kalakämppä. Atrain & Nord, 2024. Suomentanut Tapio Koivukari. Alkuperäisteos Hreistur on ilmestynyt islanniksi vuonna 2017. == Aiheesta muualla == *Bubbin kotisivu *Kuva Bubbista Luokka:Islantilaiset laulajat Luokka:Vuonna 1956 syntyneet Luokka:Elävät henkilöt
Maksym Kalynytšenko

Maksym Serhijovytš Kalynytšenko (, s. 26. tammikuuta 1979 Harkova, Ukrainan SNT, Neuvostoliitto) on ukrainalainen jalkapalloilija. Keskikenttäpelaaja Kalynytšenko oli suhteellisen taitava ja nopea mutta hieman epätasainen esityksissään. Vuodet 1996–2000 Kalynytšenko pelasi Ukrainan pääsarjassa Dnipro Dnipropetrovskissa. Hän pelasi sarjassa 45 ottelua, joissa teki seitsemän maalia. Vuonna 2000 hän siirtyi Venäjän liigan Spartak Moskovaan. Hän on voittanut joukkueessa Venäjän mestaruuden vuosina 2000 ja 2001 sekä Venäjän cupin vuonna 2003. Kalynytšenko on pelannut Ukrainan maajoukkueessa 24 ottelua ja tehnyt neljä maalia (tilanne 26. kesäkuuta 2006). Hän oli mukana MM-kilpailuissa ja pelasi ensimmäistä alkulohko-ottelua lukuun ottamatta Ukrainan avauskokoonpanossa. Alkulohko-ottelussa Saudi-Arabiaa vastaan hän teki Ukrainan neljännen maalin (ottelu päättyi 4–0). == Lähteet == Luokka:Ukrainalaiset jalkapalloilijat Luokka:Vuonna 1979 syntyneet Luokka:Elävät henkilöt
Çanakkale

thumb|right|250px|Çanakkalen rantamaisemaan pystytetty puinen hevonen, jota käytettiin elokuvassa Troija 2004. Çanakkale on satamakaupunki Turkin Çanakkalen maakunnassa Dardanellien eteläisellä, Aasian puoleisella rannalla. Kaupungissa on arviolta 119 806 asukasta (vuonna 2014). Çanakkale on toinen Turkin kahdesta maakunnasta, jotka ovat sekä Euroopassa että Aasiassa. Kaupungista kulkee lauttaliikennettä mantereiden välillä. Se on myös muinaista Troijaa lähin kaupunki. Çanakkale oli alun perin Ottomaanien linnoitus (Kale-i Sultaniye), joka myöhemmin tuli tunnetuksi keramiikastaan, josta myös juontuu nykyinen nimi (turk.: çanak ruukku ja kale linnoitus). == Lähteet == == Aiheesta muualla == *Kaupungin kotisivut Luokka:Çanakkalen maakunnan piirikunnat Luokka:Turkin kaupungit
Juha Kivi

Juha Veikko Kivi (s. 26. tammikuuta 1964 Orivesi) on suomalainen pituushyppääjä. Kiven ennätys on 802 cm ja hypätty Tampereen Ratinassa vuonna 1989. Kivi on viides suomalainen 8 metrin ylittäjä. Kalevan kisoista Kivellä on kaksi kultaa (1989 Turku: 796 cm ja 1993 Mikkeli: 799 cm), kaksi hopeaa (1987 ja 1990) ja kaksi pronssia (1982 ja 1988). Sisäratojen SM-kilpailuista hänellä on yksi kulta (1989) Tampere: 784 cm ja kolme pronssia (1986, 1992 ja 1994). Suomi–Ruotsi-maaottelun Kivi voitti vuonna 1989 tuloksella 798 cm ja Suomi-Puola-maaottelun tuloksella 795 cm. Sisäratojen Pohjoismaiden mestaruuden Kivi voitti 1986 ja poliisien Euroopan mestaruuden 1994. Nuorten Suomen mestaruuksia Kivi voitti kolme. Arvokisaedustuksia Kivellä on viisi. Hänen maajoukkueuransa alkoi 18-vuotiaana vuonna 1982 ja päättyi 30-vuotiaana vuonna 1994. Kilpaura jatkui vuoteen 1996. Kiven valmentajana toimi Raimo Virtanen. == Arvokisat == :Lähde: Tilastopaja * Sisäratojen EM-kisat 1989: 8. tuloksella 778 * Sisäratojen MM-kisat 1989: 10. tuloksella 754 * EM-kisat 1990: karsinnan 14. tuloksella 770 * MM-kisat 1993: karsinnan 23. tuloksella 769 * EM-kisat 1994: karsinnan 21. tuloksella 765 == Lähteet == Luokka:Suomalaiset pituushyppääjät Luokka:Vuonna 1964 syntyneet Luokka:Elävät henkilöt
Ian Hamilton

Ian Standish Monteith Hamilton (16. tammikuuta 1853 – 12. lokakuuta 1947) oli brittiarmeijan kenraali ja tuli tunnetuksi ensimmäisessä maailmansodassa Välimeren joukkojen komentajana Gallipolin taistelussa. Hamiltonin sotilasura alkoi 1873 ja hän palveli Intiassa sekä Afrikassa. Hän oli Lordi Kitchenerin esikuntapäällikkö toisessa buurisodassa. Hänet aateloitiin vuonna 1902. Kitchener nimitti Hamiltonin johtamaan ympärysvaltojen retkikuntaa, jonka tarkoituksena oli ottaa haltuun Dardanellit Turkilta ja valloittaa Konstantinopoli. == Lähteet == Luokka:Brittiläiset kenraalit Luokka:Vuonna 1853 syntyneet Luokka:Vuonna 1947 kuolleet
Saudi-Arabian jalkapallomaajoukkue

Saudi-Arabian jalkapallomaajoukkue on Saudi-Arabian jalkapalloliiton hallinnoima Saudi-Arabiaa kansainvälisissä otteluissa edustava joukkue. Joukkue on selviytynyt MM-kilpailuihin kuudesti ja sen paras saavutus on Yhdysvaltojen kisoissa 1994 selviytyminen toiselle kierrokselle. Saudi-Arabia on voittanut Aasian mestaruuden kolmesti vuosina 1984, 1988 ja 1996. == Maailmanmestaruuskilpailut == *1994 – Neljännesvälierät *1998 – Alkulohko *2002 – Alkulohko *2006 – Alkulohko *2010 – Ei selviytynyt *2014 – Ei selviytynyt *2018 – Alkulohko *2022 – Alkulohko Saudi-Arabia pelasi ensimmäisen kerran MM-kilpailuissa Yhdysvalloissa 1994. Alkulohkon ensimmäisessä ottelussa se hävisi Alankomaille 1–2 johdettuaan ottelua tauolla Fuad Anwar Aminin maalilla. Toisessa ottelussa Saudi-Arabia voitti Marokon 2–1; Sami al-Jabir vei Saudi-Arabian rangaistuspotkulla johtoon ottelun 7. minuutilla, ja Marokon tasoituksen jälkeen Anwar Amin teki voittomaalin ennen taukoa. Kolmannessa ottelussa Saudi-Arabia voitti Belgian 1–0; Sa’id al- Uwairan teki 5. minuutilla ottelun ainoan maalin puolikentästä alkaneella soololla, ja Kansainvälisen jalkapalloliiton keväällä 2002 järjestämässä äänestyksessä kaikkien aikojen MM-kisamaalista tämä maali sai kuudenneksi eniten ääniä. Saudi-Arabia selviytyi lohkonsa kakkosena neljännesvälieriin, joissa se hävisi Ruotsille 1–3; Saudi-Arabian ainoan maalin teki Fahad al- Ghesheyan. Ranskan MM-kilpailuissa 1998 Saudi-Arabia jäi alkulohkossaan viimeiseksi hävittyään Tanskalle 0–1 ja Ranskalle 0–4 sekä pelattuaan Etelä- Afrikan kanssa tasan 2–2. Saudi-Arabian maalintekijät olivat Sami al-Jabir ja Yousuf al-Thunayan, jotka molemmat tekivät maalin rangaistuspotkusta. Japanissa ja Etelä-Koreassa pelatuissa vuoden 2002 MM-kilpailuissa Saudi- Arabia hävisi kaikki kolme otteluaan: Saksalle 0–8, Kamerunille 0–1 ja Irlannille 0–3. Saksan MM-kilpailuissa 2006 Saudi-Arabia pelasi ensin Tunisian kanssa tasan 2–2, maalintekijöinään Yasir al-Qahtani ja jälleen Sami al-Jabir. Tämän jälkeen joukkue hävisi Ukrainalle 0–4 ja Espanjalle 0–1, mikä tiesi jäämistä alkulohkon viimeiselle sijalle. Venäjän MM-kilpailuissa 2018 Saudi- Arabia menetti jatkomahdollisuutensa hävittyään Venäjälle 0–5 ja Uruguaylle 0–1. Saudi-Arabia nousi lohkossa kolmanneksi voittamalla viimeisessä ottelussa Egyptin 2–1, maalintekijöinään Salman al-Faraj rangaistuspotkusta ja Salem al- Dawsari. == Aasian-mestaruuskilpailut == *1984 – Mestari *1988 – Mestari *1992 – Toinen *1996 – Mestari *2000 – Toinen *2004 – Ensimmäinen kierros *2007 – Toinen *2011 – Ensimmäinen kierros *2015 – Ensimmäinen kierros *2019 – Neljännesvälierät == Entisiä valmentajia == * 2011–2013 Frank Rijkaard * 2013–2014 Juan Ramón López Caro * 2015–2017 Bert van Marwijk * 2017–2019 Juan Antonio Pizzi == Lähteet == Luokka:Jalkapallomaajoukkueet Maajoukkue
Ponnahdusikkuna

Ponnahdusikkuna () on WWW-mainonnassa käytetty pienikokoinen selainikkuna, josta puuttuu tyypillisesti työkalupalkit ja osoiterivi. Ponnahdusikkuna voi aueta sivustolle saapuessa. Se sisältää yleensä mainosviestin ja linkin mainostajan sivulle. Ponnahdusikkunoiden tehokkuus mainonnassa on nykyään kyseenalainen, koska useimmat internet-selaimet sisältävät ponnahdusikkunaeston. Mainonnan lisäksi ponnahdusikkunoita käytetään esimerkiksi kuvagallerioissa, joissa pientä kuvaa napsauttaessa suurempi avautuu uuteen ikkunaan, tai tekstiä tukevien selitteiden käyttöön. Tekninen toteutus tapahtuu yleensä JavaScriptillä. Koko ruudun kokoisia ponnahdusikkunoita kutsutaan väli-ikkunoiksi. Luokka:Mainonta